**Ջոնաթան Քիմբլ «Ջեյ Քեյ» Սիմոնս** (անգլ.՝ Jonathan Kimble «J. K.» Simmons, հունվարի 9, 1955(1955-01-09)[…], Դետրոյթ, Միչիգան), ամերիկացի դերասան։ Առավել հայտնի է *բժիշկ Շկոդայի* դերով «Կարգ ու կանոն» սերիալից, *նեոնացիստ Շիլինգերի* դերով HBO-ի «Օզ բանտ» ֆիլմից, *Ջոն Ջեյմոնսի* դերով «Սարդ մարդ» ֆիլմաշարից և Քոեն եղբայրների «Ջենթլմենների խաղը» ֆիլմից։ Արժանացել է բազում մրցանակների, այդ թվում՝ «Ոսկե գլոբուս»-ի և *BAFTA*-ի, ինչպես նաև «Օսկարի» «Մոլեգնություն» հոգեբանական դրամայում դիրիժորի դերը կատարելու համար։

Կենսագրություն
--------------

Սիմոնսը ծնվել է 1955 թվականին ադմինիստրատոր Պատրիսիա Քիմբլի և քոլեջի դասախոս Դոնալդ Սիմոնսի ընտանիքում. բացի նրանից՝ ամուսինները ևս երկու երեխա ունեն։ Ավարտելով դպրոցը՝ Ջոնաթանը ընդունվել է Մոնտանայի համալսարան։ Բացի այդ՝ Սիմոնսը երկար ժամանակ աշխատել է թատրոնում, մասնակցել է այնպիսի բեմադրությունների, ինչպիսիք են «Տղաներ և տիկնիկներ»-ը և «Carousel»-ը։

1990-ական թվականներին Սիմոնսը սկսել է նկարահանվել հեռուստատեսությունում։ Հայտնիությունը եկավ նրա մոտ «Կարգ ու կանոն» ֆիլմի *բժիշկ Շկոդայի*՝ ոստիկանական հոգեբանի դերից և «Օզ բանտ» ֆիլմի նեոնացիստ բանտարկյալի դերից հետո։ Սիմոնսը նաև նկարահանվել է «Սարդ մարդը» ֆիլմաշարում, որտեղ կատարել է Ջեյ Ջոնա Ջեյմսոնի դերը։

Վերջապես, Սիմոնսի ձայնով է խոսում դեղին M&M's-ը երկու կոնֆետների մասին հանրահայտ գովազդից։ Ջոնը կատարել է հակակոմունիստ նախագահ *Ակերմանի* դերը «Command & Conquer: Red Alert 3» տեսախաղում և Aperture Science-ի հիմնադիր և նախագահ Քեյվ Ջոնսոնի դերը Portal 2 տեսախաղում, ինչպես նաև մի շարք կերպարների «Սիմփսոնները» մուլտսերիալից։

2014 թվականին կատարել է նվագախմբի բռնակալ դիրիժորի դերը «Մոլեգնություն» հոգեբանական դրամայում։ Սիմոնսի աշխատանքը արժանացել է բազում մրցանակների և կինոքննադատների բարձրագույն գնահատականների, որոնք այն համարել են իր բազմամյա կարիերայի ուժեղագույն դերերից մեկը։

2015 թվականից սկսած՝ հնչունավորում է Սթենֆորդ Փայնսին "Գրավիթի Փոլզ" մուլտֆիլմում։

Ծանոթագրություններ
------------------

1. 1 2  *Bauer P.* Encyclopædia Britannica
2. 1 2 3 4  Internet Broadway Database — 2000.
3. 1 2  *Deutsche Nationalbibliothek* Record #134949307 // Gemeinsame Normdatei (գերմ.) — 2012—2016.
4. ↑  «J. K. Simmons Biography». FilmReference.com.
5. ↑  «Jonathan Kimble ("J. K.") Simmons». rootsweb. Արխիվացված օրիգինալից 2012 թ․ ապրիլի 20-ին. Վերցված է 2016 թ․ հունվարի 28-ին.
6. ↑  «J. K. Simmons Biography». Yahoo! Movies. Արխիվացված օրիգինալից 2012 թ․ ապրիլի 20-ին. Վերցված է 2016 թ․ հունվարի 28-ին.
7. ↑  Red Alert Universe > Factions > Factions, Units, & Characters Արխիվացված 2009-07-24 Wayback Machine, President Ackerman character information.

Արտաքին հղումներ
----------------

* Ջ. Ք. Սիմոնս Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջոնաթան Քիմբլ Սիմոնս» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Broadway Database · Internet Movie Database · ԿինոՊոիսկ · Metacritic · MusicBrainz · Rotten Tomatoes · Giant Bomb · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 12035133 · BNE: XX4888164 · BNF: 155523393 · GND: 134949307 · GTAA: 1640523 · ISNI: 0000000118867057 · LCCN: no96035344 · NKC: xx0085254 · NTA: 391236059 · NUKAT: n2015083738 · SUDOC: 164855734 · VIAF: 85864993 · WorldCat VIAF: 85864993 |

 |

 |